### Resume

I forbindelse med det gennemførte projekt på [adresse] i 2021 har der den 19. april 2022 været afholdt åstedsforretning med en lodsejer om afståelse af et mindre areal i byzone.

Det indstilles at indkomne bemærkninger imødekommes delvist og at der fremsendes erstatningstilbud til lodsejeren til 4 ugers overvejelse.

### Sagsfremstilling

I forbindelse med anlæg af fortov og sideudvidelse på [adresse] i 2021 har det ikke været muligt at indgå frivillig aftale om arealerstatningen for byzonejord for en enkelt ejendom på vejstrækningen.

Den 19. januar 2022 vedtog byrådet at afholde ekspropriation i henhold til vejloven med henblik på at erhverve 40m2 byzonejord fra ejendommen matr. nr. 2br [adresse], [adresse].

Åstedsforretningen blev afholdt den 19. april 2022, jf. vedlagte kopi af ekspropriationsprotokol, arealfortegnelse nr.1 og ekspropriationsplan nr. 1 for den pågældende ejendom, opført som lb. nr. 1.
Ved åstedsforretningen fremkom lodsejer med en række ønsker og synspunkter vedrørende vejprojektet. Forvaltningens kommentarer hertil fremgår af vedlagte notat "Kommentarer til åstedsprotokol- lb. nr 1"
Erstatningsspørgsmålet for lb. nr. 1 blev udsat til efter ekspropriationsbeslutning, således at Vejle kommune forinden kunne overveje de fremsatte synspunkter vedrørende vejprojektet.
Der var dog enighed om, at et erstatningstilbud baseres på en arealpris på 100,- kr/m2 for byzonejord og 50 kr/m2 for areal indenfor allerede pålagt oversigtsservitutbælte.

Ved åstedesforretningen mødte udover indvarslet lodsejer en række naboer og andre lodsejere op. Kommissionen valgte derfor at opdele forretningeng i en offentlig del, hvor det allerede udførte projekt og den påtænkte sideudvidelse blev forelagt for alle fremmødte og synspunkter blev noteret, og en lukket del, der alene vedrørte indgrebet for den indvarslede lodsejer lb. nr 1.
De fremsatte synspunkter på den offentlige del af forretningen og forvaltningens kommentarer hertil fremgår af vedlagte notat "VK notat 2 fra åstedsforretningen 19-04-2022- Jerlevgårdvej"

Lovgrundlag

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet. Ekspropriationsbeslutning kan træffes i henhold til vejlovens §102.

### Økonomi

Erstatning i sagen afholdes indenfor anlægsbudgettet.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Historik

Sagen er tidligere henhandlet af Teknisk udvalg den 14. december 2021 pkt. 284, af Økonomiudvalgsmødet den 10. januar 2022 pkt. 21 og af Byrådet den 19. kanuar 2022 pkt. 10.

### Teknik- og Miljødirektøren indstiller,

|  |  |
| --- | --- |
| at | der i henhold til vejlovens § 102 træffes ekspropriationsbeslutning for lb. nr 1 med de præciseringer, der fremgår notatet "Kommentarer til åstedsprotokol - lb. nr.1", idet Byrådet i mødet den 19. januar 2022 har bemyndiget Teknisk Udvalg til at træffe ekspropriationsbeslutning i sagen |

|  |  |
| --- | --- |
| at | der fremsendes erstatningstilbud til lb. nr 1 til overvejelse i 4 uger. |

|  |  |
| --- | --- |
| at | forvaltningens kommentarer og præciseringer til de offentligt fremførte synspunkter i notat 2 tages til efterretning. |

### Beslutning

Godkendt

Kenny Frandsen og Ron Vestergaard var fraværende.